Yari 1450a

La yari 1450a dil 15ma yarcento komencis ye la 1ma di januaro 1450 e finis ye la 31ma di decembro 1459. Dum la yari 1450a eventis, inter altri:

 Europa 
 1450 - Cent-yara milito: Ye la 15ma di aprilo ca yaro eventas la batalio di Formigny, kande Franca trupi komandita da Jean la 2ma, duko de Bourbon, destruktas Angla armeo che Formigny, urbeto proxim Caen. Ye la 6ma di julio, Franci sucese rikaptas Caen. Ye la 12ma di agosto li anke kaptas Cherbourg, la lasta Angla teritorio en Normandia.
 1451 - Cent-yara milito: Franci kaptas Bayonne, la lasta bastiono Angla en Guyenne.
 1452 - Rikonquesto: en la batalio di Los Alporchones, cirkum urbo Lorca, en Murcia, trupi de la rejio Kastilia vinkas armeo del emirio Kordoba.
 1453 - 29ma di mayo ca yaro, Otomani konquestas Konstantinoplo, e Bizancana imperio desaparas.
 1453 - Ye la 19ma di oktobro, Franci rikaptas Bordeaux, e la Cent-yara milito finas.
 1455 - Ye la 24ma di marto ca yaro Papo Nikolaus la 5ma mortas, e sucedesas dal papo Calixtus la 3ma ye la 8ma di aprilo sam yaro.
 1456 - Ye la 18ma di mayo eventas la duesma batalio di Oronichea: 15 mil Otomana soldati sendesas probante rikaptar Albania, ma vinkesas da min granda armeo, komandita da Skanderbeg.

 Azia 
 1453 - Ye la 10ma di novembro ca yaro, rejulo Sejo de Joseon mortigas generalo Kim Jong-seo e prenas kontrolo di Joseon, en Koreana peninsulo.

 Afrika 
 1450 - Posible dum ca epoko, Afrikana rejio Zimbabwe abandonis lua lora chef-urbo, Lusvingo, nun konocata kom Granda-Zimbabwe.
 1456 - Imperiestro Zara Yaqob de Etiopia fondas urbo Debre Berhan.

 Sud-Amerika 
 1450 - On kredas ke Inkao-urbo Machu Picchu konstruktesas en alta loko proxim la rivero Urumbamba, en la nuna Peru.

 Oceania 
 1452 - Volkano Kuwae eruptas en Vanuatu, e la cindri e sulfati dil erupto koldigas mondala klimato ca yaro

Referi